I hele Nordjylland er 10 personer blevet anholdt for blandt andet småslagsmål og overtrædelse af restaurationsloven. -Der har ikke været det vilde, når man tænker på, hvor mange julefrokoster der er blevet afholdt. Vi har da haft noget at lave, men ikke mere end på en almindelig fredag, fortæller vagtchef hos Nordjyllands Politi, Bruno Brix. For en kvinde var natten dog én af dem, hun ikke glemmer. I Jomfru Ane Gade fik hun stjålet sin vielsesring, mobiltelefon og bilnøgle. Det lykkedes dog et par dørmænd at opspore manden, der foruden de stjålne genstande også var i besiddelse af 2,9 gram hash.

Referat:
[size=3]På trods af årets helt store julefrokost-aften i går melder politiet om en overraskende rolig nat.[/size]